CELEX: 32015R1832
Language: hu
Date: 2015-10-12 00:00:00
Title: A Bizottság (EU) 2015/1832 rendelete (2015. október 12.) az 1333/2008/EK európai parlamenti és tanácsi rendelet II. mellékletének az eritrit (E 968) csökkentett energiatartalmú vagy hozzáadott cukor nélküli ízesített italokban ízfokozóként történő használata tekintetében történő módosításáról (EGT-vonatkozású szöveg)

13.10.2015   
            
            
               HU
            
            
               Az Európai Unió Hivatalos Lapja
            
            
               L 266/27
            
         A BIZOTTSÁG (EU) 2015/1832 RENDELETE
   (2015. október 12.)
   az 1333/2008/EK európai parlamenti és tanácsi rendelet II. mellékletének az eritrit (E 968) csökkentett energiatartalmú vagy hozzáadott cukor nélküli ízesített italokban ízfokozóként történő használata tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és felhasználásuk feltételeit.
            
         
               (2)
            
            
               A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
            
         
               (3)
            
            
               A Bizottsághoz 2014. május 28-án kérelmet nyújtottak be az eritrit (E 968) ízesített italokban, vagyis az 1333/2008/EK rendelet II. mellékletében meghatározott 14.1.4. élelmiszer-kategóriában ízfokozóként történő használatának engedélyezése iránt. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (4)
            
            
               Az eritrit (E 968) használatára a csökkentett energiatartalmú és a hozzáadott cukor nélküli italok ízprofiljának és az általuk a szájban keltett érzeteknek a javítása céljából van szükség, hogy az említett italok íze hasonló legyen a rendes cukortartalmú termékekéhez. Kis mennyiségben az eritrit ízfokozó tulajdonságokkal rendelkezik, és csökkenti az említett, magas intenzitású édesítőszereket tartalmazó italok mellékízét és hosszan tartó édes ízét. Így a fogyasztók érdekeit szolgálná, hogy jobb ízbeli tulajdonságokkal rendelkező csökkentett energiatartalmú és hozzáadott cukor nélküli italok közül választhatnának.
            
         
               (5)
            
            
               2003-ban az élelmiszerügyi tudományos bizottság megállapította, hogy az eritrit (E 968) biztonságosan felhasználható élelmiszerekben. Az eritrit (E 968) uniós jóváhagyása egyelőre nem terjed ki az italokban történő felhasználásra, mivel az élelmiszerügyi tudományos bizottság véleménye alapján a hashajtó hatásra vonatkozó küszöbérték az italokban tartalmazott eritrit lenyelése révén különösen a fiatal fogyasztók esetében könnyen átléphető.
            
         
               (6)
            
            
               Az Európai Élelmiszerbiztonsági Hatóság (a továbbiakban: Hatóság) 2015. február 12-én véleményt (3) adott ki az eritrit (E 968) élelmiszer-adalékanyag felhasználási körének bővítésére vonatkozó javaslat biztonságosságáról. A Hatóság megállapította, hogy az eritrit legfeljebb 1,6 %-os eritrittartalmú alkoholmentes italok útján, egyszerre történő akut elfogyasztása a hashajtó hatás tekintetében nem aggályos. Megállapítását a Hatóság expozícióbecslést tartalmazó adatokra alapozta, figyelembe véve az alkoholmentes italok eritrittartalmára vonatkozó javasolt 1,6 %-os felső határértéket, az eritrit korábbi felhasználásait és felszívódási tulajdonságait, valamint azt a tényt, hogy az expozíciót követően nem állapíthatók meg negatív hatások, így hashajtó hatás sem.
            
         
               (7)
            
            
               Indokolt ezért engedélyezni az eritrit (E 968) ízesített italokban, vagyis az 1333/2008/EK rendelet II. mellékletében meghatározott 14.1.4. élelmiszer-kategóriában ízfokozóként, legfeljebb 1,6 %-os tartalom mellett történő használatát.
            
         
               (8)
            
            
               Az 1333/2008/EK rendeletet ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.)
   
      (3)  EFSA Journal 2015; 13(3):4033.
   
      MELLÉKLET
      Az 1333/2008/EK rendelet II. mellékletének E. része a következőképpen módosul:
      
                  a)
               
               
                  A 14.1.4. élelmiszer-kategóriában – „Ízesített italok” – az I. csoportra („Adalékanyagok”) vonatkozó bejegyzés a következőképpen módosul:
                  
                               
                           
                           
                              „I. csoport
                           
                           
                              Adalékanyagok
                           
                           
                               
                           
                           
                               
                           
                           
                              az E 420, E 421, E 953, E 965, E 966 és E 967 adalékanyagokat nem szabad használni
                              az E 968 adalékanyagot nem szabad használni, kivéve, ha ebben az élelmiszer-kategóriában külön rendelkezés létezik erre vonatkozóan”
                           
                        
            
                  b)
               
               
                  A 14.1.4. élelmiszer-kategóriában – „Ízesített italok” – az E 962 adalékanyagra vonatkozó bejegyzés után a jegyzék az alábbi bejegyzéssel egészül ki:
                  
                               
                           
                           
                              „E 968
                           
                           
                              Eritrit
                           
                           
                              16 000
                           
                           
                               
                           
                           
                              kizárólag: csökkentett energiatartalmú vagy hozzáadott cukor nélküli termékek, kizárólag ízfokozóként”